KUNSILL TAL-UNJONI EWROPEA Brussell, 15 ta' Ottubru 2008 14207/1/08 REV 1 (Presse 290) (OR. fr) Dikjarazzjoni mill-Presidenza f'isem l-Unjoni Ewropea dwar l- elezzjonijiet presidenzjali fir-Repubblika tal-Maldivi fit-8 ta' Ottubru 2008 L-Unjoni Ewropea tilqa' b'sodisfazzjon iż-żamma tal-ewwel elezzjoni Presidenzjali b'diversi kandidati fil-Maldivi. Din l-elezzjoni, li saret wara t-tibdil kostituzzjonali ta' Awwissu 2008, tikkostitwixxi pass importanti fil-proċess ta' riforma demokratika li għaddej. L-UE tifraħ lill-poplu tal-Maldivi għall-atmosfera ġeneralment paċifika u dixxiplinata li fiha seħħet il-votazzjoni fit-8 ta' Ottubru, u hija impressjonata bl-impenn demokratiku evidenti tiegħu għall-proċess elettorali. L-elezzjoni ġiet organizzata mill-Kummissjoni Elettorali fformata reċentement u magħmula minn diversi partijiet taħt qafas legali ġdid. Fl-organizzazzjoni tal-proċess hija kienet iffaċċjata b'restrizzjonijiet kbar ta' ħin. Minkejja l-isforzi li saru fi żmien ristrett u li ta' min ifaħħarhom, dan kien rifless b'xi nuqqasijiet proċedurali fil-jum tal-elezzjoni partikolarment rigward l-affidabbiltà tar-reġistri tal-votanti, il-ġestjoni tal-ilmenti u l- miżuri ta' korrezzjoni u verifika li rriżultaw. L-UE tittama li l-kwistjonijet li nqalgħu matul l-ewwel votazzjoni, partikolarment l- affidabbiltà tar-reġistri tal-votanti, jistgħu jiġu indirizzati malajr qabel it-tieni votazzjoni prevista għat-28 ta' Ottubru. L-UE ttenni l-impenn tagħha lejn il-poplu tal-Maldivi, u hija lesta li tkompli tipprovdi lejh għall- konsulenza kontinwazzjoni tat-transizzjoni demokratika . lill-awtoritajiet elettorali b'appoġġ teknika u assistenza Il-Pajjiżi Kandidati t-Turkija, il-Kroazja* u dik li qabel kienet ir-Repubblika Jugoslava tal- Maċedonja*, il-pajjiżi tal-Proċess ta' Stabbilizzazzjoni u Assoċjazzjoni u kandidati potenzjali l-Albanija, il-Bosnja-Ħerzegovina, il-Montenegro, is-Serbja, u l-pajjiżi ta' l- EFTA, membri taż-Żona Ekonomika Ewropea, l-Islanda, il-Liechtenstein u n-Norveġja, kif ukoll l-Ukraina, ir-Repubblika tal-Moldava, l-Armenja, l-Azerbajġan u l-Ġeorġja jallinjaw ruħhom ma' din id-dikjarazzjoni. * Il-Kroazja u dik li kienet ir-Repubblika Jugoslava tal-Maċedonja jibqgħu jagħmlu parti mill-Proċess ta' Stabbilizzazzjoni u Assoċjazzjoni.
Extracted from Dikjarazzjoni_mill-Presidenza_f_isem_l-Unjoni_Ewropea_dwar_l-elezzjonijiet_presidenzjali_fir-Repubblika_tal-Maldivi_fit-8_ta__Ottubru_2008.pdf